Sepasukan penyelidik di syarikat teknologi storan tenaga AdvEn Solutions membangunkan teknologi baru bateri yang melibatkan penggunaan karbon sebagai katod dalam bateri lithium-ion.

Pasukan yang diketuai Xinwei Cui itu mendapati bahawa penggunaa karbon bukan sahaja menjimatkan kos dan selamat digunakan, malah mempunyai output tenaga 8 kali ganda lebih tinggi daripada bateri lithium ion sedia ada di pasaran.

Ia juga mempunyai prestasi lebih tinggi dari bateri lithium-sulfur dan lithium-udara, iaitu dua teknologi yang sedang dalam pembangunan.

Bateri karbon keluaran AdvEn Solution ini bukan sahaja mempunyai output tenaga yang lebih tinggi, malah ia juga boleh dicas dengan lebih cepat dan tahan lebih lama berbanding bateri sedia ada dan syarikat tersebut juga menyasarkan untuk pengeluaran prototaip menjelang penghujung tahun ini.

Namun, ia tidak dijangka digunakan dalam telefon pintar atau peranti komersial lain dalam masa terdekat.

Menurut Cui, masih banyak lagi yang perlu dilakukan, namun mereka berada di landasan yang betul.

Sumber: <a href="http://beaconnews.ca/blog/2014/07/new-battery-technology-developed-uofa-researchers/" target="_blank">Beacons News</a>

Oleh: <strong>hzqahmd</strong>