KUALA LUMPUR - Tetra Pak (Malaysia) Sdn Bhd hari ini mengumumkan pelantikan Brian May sebagai Pengarah Urusannya berkuat kuasa 1 Julai.

May, yang menggantikan Gaine Clarke, akan bertanggungjawab bagi operasi perniagaan syarikat itu di Malaysia, Singapura dan Filipina, kata syarikat tersebut dalam satu kenyataan.

"Tetra Pak Malaysia telah menjalankan tugas yang amat baik selama beberapa tahun ini untuk membina reputasinya sebagai penyedia penyelesaian pembungkusan dan pemprosesan utama negara.

"Dalam apa juga yang kami lakukan, kami terus membangunkan warisan kami dalam memastikan makanan yang selamat dan tersedia di mana-mana sahaja, dan saya berharap ianya terus dapat dicapai dengan pasukan saya, pelanggan dan rakan kongsi kami," katanya dalam kenyataan itu.  - BERNAMA