PETALING JAYA - Tiupan angin kencang dan laut bergelora (kategori pertama) di kawasan perairan Perlis, Kedah, Pulau Pinang, Kudat dan Pantai Barat di Sabah dijangka berterusan sehingga Ahad ini.

Jabatan Meteorologi Malaysia dalam kenyataan hari ini memaklumkan keadaan angin kencang Barat Daya dengan kelajuan 40 hingga 50 kilometer sejam (kmsj) dan ombak mencapai sehingga 3.5 meter itu berbahaya kepada bot-bot kecil, rekreasi laut dan sukan laut.

Menurut kenyataan itu, ribut petir yang diramal berlaku di perairan Wilayah Persekutuan Labuan dan Sabah (Sandakan dan Kudat) dijangka berterusan sehingga pagi ini.

Angin kencang Barat Daya dengan kelajuan 40 hingga 50 kmsj dengan ombak mencapai ketinggian 3.5 meter yang berlaku di kawasan perairan Phuket, Selat Melaka Utara, Samui, Condore, Reef North, Layang-layang and Palawan dijangka berterusan sehingga Ahad. - BERNAMA