PETRA JAYA - Pengerusi Barisan Nasional (BN) Sarawak, Tan Sri Adenan Satem tiba pada jam 10.33 pagi tadi di Ibu Pejabat Parti Pesaka Bumiputera (PBB) dekat sini untuk mempengerusikan mesyuarat BN negeri.

Mesyuarat pra sidang Dewan Undangan Negeri itu turut dihadiri oleh pengerusi parti komponen BN negeri serta dua Timbalan PBB, Tan Sri Alfred Jabu dan Datuk Amar Abang Johari Tun Openg.

Menurut Setiausaha Agung BN, Datuk Stephen Rundi Ukom, mesyuarat dijangka turut membincangkan isu Parti Rakyat Bersatu Sarawak (SUPP) yang tidak jadi dibatalkan pendaftarannya dan persediaan menghadapi Pilihanraya Negeri 2016. - Berita Harian