Tradisi balik kampung akan kembali pada penghujung Ramadan dimana warga kota akan berpusu-pusu untuk pulang ke kampung halaman.

Dalam keghairahan orang ramai untuk pulang, beberapa tindakan atau langkah pencegahan haruslah diambil untuk mengelakkan perkara yang tidak diingini berlaku kepada kediaman kita selama kita beraya di kampung.

Disini terdapat perkongsian panduan sebelum pulang berhari raya di kampung halaman sempena Hari Raya Aidilfitri yang dijangka pada 28 Julai 2014 bersamaan 1 Syawal 1435 H.

<strong>Maklumkan kepada jiran/polis</strong>

Sebelum meninggalkan rumah anda, sila maklumkan kepada Rakan Cop atau Ketua Komuniti dan memaklumkan juga kepada jiran-jiran terdekat mengenai kepulangan anda ke kampung halaman.

<strong>Pastikan semua pintu dan tingkap dikunci</strong>

Sebelum anda berangkat untuk pulang, pastikan sekali lagi bahawa semua pintu dan tingkap telah dikunci terlebih dahulu sebelum meninggalkan rumah. Pastikan anda menggunakan kunci yang baik dan tidak uzur,  cara ini merupakan langkah yang terpenting sekali dan berkesan untuk mengelakkan rumah dipecah masuk.

<strong>Serahkan kunci pendua kepada orang yang anda percaya</strong>

Perkara yang selalu dipandang remeh oleh kebanyakan orang adalah dengan meletakkan kunci di bawah alas kaki ataupun di dalam pasu bungan. Sebenarnya cara sebegini memudahkan lagi tugas pencuri untuk masuk ke rumah anda. Jangan sesekali meninggalkan kunci rumah di bawah alas kaki, di dalam pasu bunga dan sebagainya.

<strong>Hentikan langganan akhbar/majalah</strong>

Ini bagi mengelakkan pencuri dapat mengesan ketiadaan penghuni rumah. Pencuri akan dapat mengesan penghuni tiada di rumah berdasarkan longgokkan surat khabar yang tidak di ambil beberapa hari.

<strong>Matikan semua suis dan gas</strong>

Matikan semua suis dan gas demi mengelakkan punca utama berlakunya kebakaran. Kepala gas perlulah ditanggalkan supaya tidak berlaku sebarang kebocoran pada gas tersebut.

<strong>Elakkan memasang lampu luar</strong>

Sebelum keluar rumah, elakkan daripada memasang lampu luar. Ini kerana lampu luar yang menyala di siang hari menandakan penghuni tiada di rumah.

<strong>Berdoa untuk kesejahteraan bersama</strong>

Sebagai umat islam wajiblah kita berdoa kepada-Nya supaya mudah dipermudahkan segala urusan kita. Jadi, sebelum keluar rumah tu, berdoalah untuk memperoleh keberkatan.

&nbsp;

Oleh: <strong>hzqahmd</strong>