<strong>Belum pun diketahui nasib pesawat Air Algerie yang ketika ini masih hilang daripada sebarang hubungan, sudah timbul beberapa spekulasi berkenaan kesudahannya.</strong>

<strong>Memetik laporan <a title="Sumber" href="http://www.huffingtonpost.com/2014/07/24/air-algerie-plane-missing_n_5616335.html">Hufftingonpost.com</a>, ketika ini syarikat penerbangan itu sudah pun mengaktifkan perancangan kecemasannya bagi mengesan lokasi pesawat berkenaan.</strong>

Pesawat berkenaan berlepas dari Ougadougou, Burkina Faso yang merupakan sebuah bandar terletak di barat benua <strong><a title=" VIDEO: Hebat…Jejaka Afrika Selatan Nyanyi Lagu Raihan!" href="http://mynewshub.my/main/2014/07/04/video-hebat-jejaka-afrika-selatan-nyanyi-lagu-raihan/" target="_blank">Afrika</a></strong> ke Algiers tidaklah laluan yang lancar.

Terdapat dakwaan bahawa pesawat itu mungkin akan melalui ruang udara Mali di mana berlakunya konflik di kawasan utara.

Bagaimanapun, seorang sumber kanan dari Perancis berkata kejadian itu tidak mungkin berlaku kerana militan di Mali tidak mempunyai keupayaan senjata untuk menembak jatuh pesawat.

Sumber berkenaan yang enggan didedahkan, berkata militan di sana banyak menggunakan senjata pelancar roket jenis yang diletakkan di bahu dan mustahil boleh menembak sebuah pesawat yang sedang berada di altitut tinggi.

Sehingga laporan ini ditulis, pesawat itu telah hilang dari hubungan selama enam jam. - <strong>MYNEWSHUB.MY</strong>

Oleh : <strong>IBNU K</strong>