TERNYATA kritikan negatif yang diterima penyanyi Carrie Underwood menerusi drama muzikal Sound of Music membuatkan dirinya sedikit 'trauma'.

Membawakan watak utama iaitu Maria Von Trapp, persembahannya disifatkan oleh para pengkritik sebagai 'sangat buruk'.

<a href="http://mynewshub.my/wp-content/uploads/TV-Sound_of_Music-0e486-klE-606x404@wp.com_.jpg"><img class="alignnone size-medium wp-image-225276 aligncenter" alt="Carrie Underwood 'Trauma' Terima Tawaran Berlakon" src="http://mynewshub.my/wp-content/uploads/TV-Sound_of_Music-0e486-klE-606x404@wp.com_-300x199.jpg" width="300" height="199" /></a>

Bagaimanapun, ia tidak menghalang beberapa penerbit rancangan televisyen untuk menawarkan Carrie untuk muncul dalam program mereka kerana drama muzikal yang dibintanginya itu berjaya meraih tontonan sehingga 18.6 juta orang.

Bagi penyanyi lagu 'Country' itu, dia bimbang untuk berdepan dengan komen negatif sekali lagi dan kurang yakin untuk menerima tawaran mereka, memetik sumber National Enquirer.

Apa pun, masih ada yang menyokong Carrie untuk terus berlakon kerana dia mempunyai 'aura' yang tersendiri.

"Tak kira betapa teruk lakonannya, dia membuktikan yang dia mampu menarik ramai penonton. Dia cuma risau dia tidak mempunyai kekuatan untuk menyaingi pelakom hebat seperti Scarlett Johansson dan Jennifer Lawrence," ujar sumber dalaman.

Alahai, lumrahlah kali pertama berlakon. Pelakon hebat lain pun bermula dari 'kosong', jadi tak perlulah mengalah begitu awal. Betul tak?

Oleh: <strong>ELZA</strong>

&nbsp;