KUALA LUMPUR - Chile, Grenada dan Guatemala buat pertama kalinya akan menghantar jaguh pidato mereka untuk menyertai<strong> <a title="PABM2014" href="https://www.google.com/url?q=http://mynewshub.my/2014/04/11/pertandingan-pidato-antarabangsa-bahasa-melayu-pabm-2014-kembali-menggegar/&amp;sa=U&amp;ei=0IJLU5ObDcnXygGI04GADA&amp;ved=0CAYQFjAA&amp;client=internal-uds-cse&amp;usg=AFQjCNHAUr1om8wM6m_SAPqHihKkGDmHyQ">Pertandingan Pidato Antarabangsa Bahasa Melayu (PABM)</a> </strong>2014 pada tahun ini.

Masing-masing akan diwakili Roberto Andres Alvina Inostroza (Chile),  Mariangeles Enriquez Rodriguez (Guetamala) dan Ahyana Maxine Bowen (Grenada).

Mereka yang juga merupakan penuntut di universiti negara masing-masing terpilih setelah melalui pemilihan yang dibuat oleh pihak kedutaan negara berkenaan.

Ketiga-tiga mereka bakal menyertai 77 peserta yang lain dalam pertandingan yang akan bermula dari 22 hingga April ini di Universiti Putra Malaysia (UPM).

Menurut Pengarah Urusan AG Bistari (pengurus acara PABM), Abdul Halim Ibrahim, ini menunjukkan Bahasa Melayu bukanlah satu bahasa yang 'asing' walaupun untuk negara-negara yang jauh daripada kepulauan Nusantara.

<strong>" Saya dimaklumkan semua peserta yang ambil bahagian cukup seronok mempelajari dan menguasai Bahasa Melayu kerana menurut mereka ia mudah dipelajari dan senang untuk dituturkan.</strong>

<strong>" Sebab itu tidaklah sesuatu yang menghairankan negara-negara di Amerika Selatan seperti Chile pun tidak ketandusan untuk menghantar calon mereka," katanya pada Mynewshub.my.</strong>

Dalam pada itu, Abdul Halim berkata, terdapat beberapa peserta yang terpaksa menarik diri lebih awal kerana jadual pertandingan, yang secara kebetulan, bertindih dengan tarikh peperiksaan mereka .

Menurutnya, ini kerana hampir kesemua yang bertanding adalah penuntut universiti.

Oleh sebab itu, katanya, para peserta ini tidak ada pilihan lain melainkan terpaksa menarik diri walaupun telah dipilih oleh negara mereka untuk memasuki pertandingan ini.

<strong>BACA: <a href="http://mynewshub.my/2014/04/13/pabm2014-siapakah-pemilik-piala-pusingan-yang-berprestij-tahun-ini/">Hadiah Menarik Menanti Pemenang Pidato Antarabangsa Bahasa Melayu 2014</a></strong>

" Yang pasti saya ingin memberi jaminan, walaupun begitu, ia langsung tidak menjejaskan kualiti PABM kerana peserta lain juga tidak kurang hebat prestasi mereka.

" Malah negara seperti Australia sebagai contoh, awal-awal lagi sudah membuat pertandingan di seluruh negara mereka untuk memastikan hanya yang terbaik akan mewakili negara Kanggaru itu," jelasnya. - Mynewshub.my

&nbsp;