MIRI - Perdana Menteri, Datuk Seri Najib Razak sebentar tadi bersama lebih 10,000 rakyat menghadiri Sambutan Hari Gawai Dayak 2014 Peringkat Kebangsaan yang berlangsung di Dataran Kipas Miri, di sini.

Ia acara kemuncak sempena lawatan kerja beliau ke wilayah utara Sarawak.

Ketibaan Najib disambut Ketua Menteri, Tan Sri Adenan Satem dan Timbalan Ketua Menteri, Tan Sri Alfred Jabu Numpang selaku Pengerusi Jawatankuasa Penganjur Sambutan Hari Gawai Dayak Peringkat Kebangsaan 2014.

Ia turut diserikan dengan persembahan kebudayaan yang melambangkan keharmonian lebih 30 suku kaum dan etnil di Bumi Kenyalang.

Najib dijadualkan berlepas pulang ke ibu negara menggunakan pesawat khas sejurus acara sambutan berakhir tengah malam ini.

Acara turut diserikan dengan kehadiran Yang Di-Pertua Negeri, Tun Abdul Taib Mahmud dan isteri, Toh Puan Raghad Kurdi Taib. - Berita Harian