KUALA LUMPUR - Jawatankuasa Eksekutif Pusat DAP (CEC) akan mengadakan mesyuarat khas pada 10 Ogos ini bagi membincangkan cadangan Parti Keadilan Rakyat (PKR) melantik Datin Seri Dr. Wan Azizah Wan Ismail sebagai Menteri besar Selangor yang baharu.

Penasihat DAP, Lim Guan Eng berkata, CEC akan membuat keputusan mengenai cadangan tersebut berdasarkan kelayakan Wan Aziza dan bukan atas pertimbangan gender.

Beliau bagaimanapun menegaskan, DAP pendirian seorang wanita layak menjadi Menteri Besar atau Ketua Menteri berlandaskan peruntukkan Perlembagaan Persekutuan.

“Tidak ada masalah wanita menjadi menteri atau anggota Exco ataupun seorang doktor.

“Atas sebab ini semua parti politik mesti menyatakan bahawa mereka menjunjung tinggi Perlembagaan Persekutuan dengan menyokong hak mana-mana wanita Malaysia untuk menjadi Menteri Besar,” katanya melalui satu kenyataan media hari ini.

Guan Eng berkata, mereka yang berpendapat wanita tidak layak menjadi Menteri Besar bersifat feudal dan ketinggalan zaman kerana mendiskriminasi seseorang berasaskan gender. - mynewshub.my