KUALA TERENGGANU - Angkatan Tentera Malaysia (ATM) sudah bersiap sedia menghadapi aksi Piala Malaysia bermula Ogos ini, kata ketua pasukannya Hairuddin Omar.

Beliau berkata banyak pemain The Gladiators kembali pulih daripada kecederaan seperti Irwan Fadzli Idrus dan Amirizdwan Taj Tajudin.

"Kita sedang membuat persiapan rapi untuk Piala Malaysia dan kalau mengikut kepada lima perlawanan terakhir Liga Super lalu, kita telah mencapai keputusan yang baik apabila tidak mengalami sebarang kekalahan.

"Saya berharap dalam kempen Piala Malaysia, ATM dapat mengekal momentum lima perlawanan terakhir itu," katanya.

Beliau berkata ATM perlu berwaspada dengan pasukan Johor Darul Takzim, Selangor, Pahang dan Terengganu. - BERNAMA