KUALA LUMPUR - Polis menahan 39 wanita warga asing dalam Ops Noda di sebuah kafe di Jalan Pudu, di sini, malam tadi.

Ketua Polis Daerah Dang Wangi, Asisten Komisioner Zainuddin Ahmad berkata, kesemua wanita itu dipercayai menjalankan aktiviti pelacuran di dalam premis yang diserbu pada jam 9.15 malam itu.

"Mereka yang ditahan ialah 20 wanita warga China, (18) Vietnam dan seorang wanita Myanmar.

"Semua mereka mempunyai dokumen perjalanan namun ia masih dalam siasatan dengan Jabatan Imigresen," katanya dalam kenyataan di sini, hari ini.

Katanya, semua mereka kini ditahan di Ibu Pejabat Polis Daerah Dang Wangi untuk siasatan lanjut. - BERNAMA