<p style="text-align: justify;">Los Angeles – Apabila Rihanna menjatuhkan telefon bimbit milik seorang pegawai polis, dia bukan sahaja meminta maaf sebaliknya melakukan lebih lagi.</p>
<p style="text-align: justify;">Iaitu dengan menderma sebanyak $25,000 kepada Yayasan Polis Los Angeles.</p>
<p style="text-align: justify;">Insiden itu berlaku selepas penyanyi pop berkenaan menyaksikan perlawanan bola keranjang. Rihanna duduk berhampiran Presiden Pesuruhjaya Polis Los Angeles, Steve Soboroff.</p>
<p style="text-align: justify;">Memandangkan kedua-duanya memakai gelang tangan Polis Los Angeles berwarna biru itu, mereka kemudiannya bergambar bersama.</p>
<p style="text-align: justify;">Ketika Rihanna cuba mengambil gambar mereka berdua, dia telah menjatuhkan telefon bimbit Soboroff.</p>
<p style="text-align: justify;">Penyanyi itu kemudiannya meminta maaf dan telah mengumumkan akan menderma sebanyak $25,000 kepada yayasan polis.</p>
<p style="text-align: justify;">Rihanna turut menandatangani telefon bimbit itu supaya ia dapat dilelong menerusi eBay, dan kutipan wang itu boleh disalurkan kepada yayasan berkenaan.</p>
<p style="text-align: justify;">Bida terakhir yang tertinggi setakat ini berjumlah $10,100.</p>