KOTA BHARU - Akibat merogol kekasih berusia 15 tahun ketika mandi laut di Pantai Tok Bali, seorang lelaki dihukum penjara lapan tahun dan dikenakan lima sebatan oleh mahkamah sesyen, di sini, sebentar tadi.

Azmi Rahim, 27, dihukum selepas mengaku salah merogol remaja berusia 15 tahun lima bulan itu di Pantai Tok Bali, Pasir Puteh, pada jam 8.30 pagi, 6 November 2013.

Tertuduh yang sudah berkahwin mengenali mangsa melalui laman sosial, Facebook.

Pada 6 November 2013 tertuduh mengajak dan memujuk mangsa bersiar-siar dengan menaiki motosikal sebelum ke pantai dan merogolnya ketika mandi laut. - <strong>Sinar Harian Online</strong>