<strong>ARGENTINA 1</strong>
<em>(Angel Di Maria, m-118)</em>

<strong>SWITZERLAND 0</strong>
SAO PAULO - Angel Di Maria menyumbat masuk gol penting Argentina - dua minit sebelum tamat permainan masa tambahan - yang membutirkan kemenangan 1-0 untuk mengatasi Switzerland, sebentar tadi, sekali gus mengesahkan tiket ke suku akhir Piala Dunia kali ini.

Malang buat Switzerland yang berjaya menjelmakan persembahan terpuji pada aksi pusingan kedua di Arena Corinthians dengan semangat melawan yang tinggi.

Tetapi, sekali lagi satu gerakan bijak kapten pasukan, Lionel Messi memerangkap lawan apabila bintang Barcelona itu melepasi halangan sebelum tenang melorongkan bola kepada Di Maria untuk menolak masuk pada minit ke-118.

Dalam suku akhir nanti Argentina akan menentang pemenang antara Amerika Syarikat menentang Belgium dalam satu lagi pertemuan pusingan kedua pada jam 4 pagi nanti.