KUALA LUMPUR - Pengerusi Kumpulan AmBank, Tan Sri Azman Hashim rupa-rupanya mempunyai bakat menyanyi lagu jazz dengan baik.

Beliau menonjolkan bakat itu apabila menyanyi dalam Kuala Lumpur International Jazz dan Festival Seni 2014 (KLIJF) yang berlangsung di Panggung Eksperimen Universiti Malaya (UM) baru-baru ini.

AmBank Group dalam satu kenyataan media memberitahu, Pengerusi Kumpulan AmBank itu membuat persembahan solo dengan menyanyi beberapa lagu jazz terkenal yang cukup diminatinya.

“Antaranya lagu oleh Sammy Cahn, Jimmy Van Heusen, Paul Anka dan penyanyi-penyanyi seperti Frank Sinatra, Nat King Cole, Ray Charles, Ella Fitzgerald dan Billie Holiday.

“Beliau menyanyikan lagi bertajuk My Funny Valentine, Come Fly With Me, Angel Eyes, My Way, That's Life dan banyak lagi lagu dari era The Amerikan Songbook,” kata kenyataan itu hari ini.

Menurut kenyataan itu, Azman menyanyi dengan iringan muzik oleh beberapa pemuzik terkenal antaranya John Beasley, Keith Loftis, Christy Smith, Roger Biwandu, Michaela Rabitsch dan Stephen Magnusson.