Pemain Itali, Giorgio Chiellini menerima permohonan maaf daripada penyerang Uruguay, Luis Suarez yang mengigitnya di bahagian bahu ketika perlawanan kumpulan D, minggu lalu.

Selepas insiden tersebut, Persatuan Bola Sepak Dunia (FIFA) telah mengenakan hukuman keras terhadap Suarez di mana pemain berusia 27 tahun itu dilarang terlibat dalam sembilan perlawanan antarabangsa dan diharamkan terlibat dalam aktiviti bola sepak sepanjang tempoh empat bulan daripada hukumannya dilaksanakan.

Chiellini bagaimanapun mengharapkan FIFA mengurangkan hukuman Suarez kerana dia sudah pun memaafkan tindakan keterlaluan pemain tersebut dan meminta badan bola sepak dunia itu mengkaji semula hukuman terhadap Suarez.

<strong>"Semuanya sudah dilupakan dan dimaafkan. Saya harap FIFA akan mengurangkan hukuman terhadap kamu (Suarez),</strong>" tulis Chiellini menerusi akaun Twitternya menjawab kepada permohonan maaf Suarez yang dibuat menerusi akaun media sosial. - <strong>MYNEWSHUB.MY</strong>
<p style="text-align: center"><a href="http://mynewshub.my/main/wp-content/uploads/2014/07/suarez.png"><img class="alignnone size-full wp-image-286298" src="http://mynewshub.my/main/wp-content/uploads/2014/07/suarez.png" alt="suarez" width="531" height="113" /></a></p>
Oleh: <strong>AUDREY LEE</strong>