Masuk tahun baru, antara yang dibisingkan di sana sini adalah kenaikan harga minyak dan tol.

Hal ini kerana kenaikan dua perkara ini akan membawa pula kepada kenaikan harga barang, perkhidmatan dan macam-macam lagi kos kehidupan harian.

Sesetengah peniaga pula macam mengambil kesempatan daripada perkara ini sampaikan sesetengah perkara pun dicaj secara melampau.

Macam harga bagi segelas air suam, sesetengah orang mungkin berasakan 70 sen biasa sahaja tapi tidakkah ia agak keterlaluan jika dibandingkan dengan kenaikan harga minuman manis yang relevanlah juga dengan kenaikan harga gula.

Apa pun tepuk dada tanya selera. Pandai-pandailah sesuaikan kehidupan anda dengan gaji bulanan.

Kalau tak, alamatnya ikat perut menjelang gaji berikutnya... - <strong>REM RAMZI</strong>