Siapa menyangka dalam usianya yang masih muda, Tuhan sudah menjemput anak kedua Linda Rafar ke pangkuanNya terlebih dahulu.

Menurut ibu saudara Rezaimen, Diana Rafar yang juga merupakan seorang pelakon, mengatakan hasrat anak saudaranya yang berusia 12 tahun itu untuk bergelar penghafaz Al-Quran dan belajar di pusat tahfiz tidak kesampaian.

Memetik Bernama<strong>, "Memen (Rezaimen) sangat disayangi kerana sikapnya yang peramah dan periang namun pemergiannya semuda ini memang mengejutkan kami sekeluarga. Niat Memen memang mahu menjadi tahfiz kerana dia nak bawa anggota keluarganya masuk syurga".</strong>

Rezaimen meninggal dunia di Pusat Perubatan Universiti Kebangsaan Malaysia (PPUKM) akibat penyakit kanser perut pada jam 5.30 petang, Sabtu lalu.

Jenazah anak kedua daripada empat beradik itu telah disemadikan di Tanah Perkuburan Islam Seksyen 21, Shah Alam.

Rezaimen merupakan anak kedua Linda hasil perkahwinan terdahulu dengan Keifli Othman.

Takziah buat <strong><a title="GAMBAR: Sekitar Majlis Pengebumian Anak Linda Rafar" href="https://www.google.com/url?q=http://mynewshub.my/myartis/%3Fp%3D7225&amp;sa=U&amp;ei=vQ66U_n-LpCSqgb-14G4Cg&amp;ved=0CAgQFjAB&amp;client=internal-uds-cse&amp;usg=AFQjCNG0b5KPNfkV-CpxrxykyKYb2rsLqA	%20">Linda </a></strong>sekeluarga dan semoga mereka redha dan tabah dengan dugaan yang menimpa lebih-lebih lagi di bulan Ramadan yang mulia ini. - <strong>MYNEWSHUB.MY</strong>

Oleh:<strong> AUDREY LEE</strong>

&nbsp;

&nbsp;

&nbsp;