Dalam usaha untuk menyaingi telefon pintar Xiaomi, HTC kini membawa masuk telefon pintar <a href="http://mynewshub.my/main/2014/06/17/htc-one-e8-versi-plastik-untuk-htc-one-m8/" target="_blank">HTC One E8</a> yang akan menawarkan spesifikasi yang tinggi pada harga yang lebih rendah, dimana peranti pintar ini telah dikesan dalam satu senarai SIRIM.

<a href="http://mynewshub.my/main/wp-content/uploads/2014/07/140617-xiaomi-redmi-note-malaysia-certification-large.jpg"><img class="aligncenter wp-image-293993" src="http://mynewshub.my/main/wp-content/uploads/2014/07/140617-xiaomi-redmi-note-malaysia-certification-large.jpg" alt="140617-xiaomi-redmi-note-malaysia-certification-large" width="550" height="274" /></a>

Ini bermakna tidak lama lagi ia akan dilancarkan dan dijual secara rasmi di Malaysia. HTC One E8 merupakan versi bajet telefon pintar HTC One M8 yang menukarkan bahagian badan yang diperbuat daripada logam kepada badan yang diperbuat daripada plastik.

Spesifikasinya sama dengan M8 iaitu skrin HD penuh 5 inci, pemproses 2.5GHz Quad-Core Snapdragon 801, 2GB RAM dan bateri 2,600mAh, dan menyokong rangkaian 4G LTE. Kamera 4MP berkembar pada M8 juga telah digantikan dengan kamera 13MP biasa pada E8.

Munurut laporan Weibo, semasa pelancarannya di China, ia telah terbukti laris dengan kejayaan menjual lebih 50,000 unit dalam masa 15 minit penjualan.

Menerima saingan yang hebat dari Xiaomi, terutamanya dari segi harga, HTC telah membuat keputusan yang tepat dengan meletakkan harga CNY2,800 atau lebih kurang RM1,450 iaitu separuh harga HTC One M8 yang berharga RM2,399.

Ini dijangka bakal memulakan perang harga di kalangan telefon pintar utama di pasaran.

Telefon pintar ini akan dilancarkan di Singapura pada hari Sabtu ini pada harga jualan tanpa kontrak SGD658 (RM1,700) dan apabila ia tiba di Malaysia, ia dijangka akan dijual pada harga di antara RM 1,500 ke RM1,600.

Sumber: <a href="http://www.phonearena.com/news/50000-units-of-the-HTC-One-E8-are-sold-in-15-minutes_id57251" target="_blank">phonearena</a> /LowyatForum

Oleh: <strong>hzqahmd</strong>