Sierra Leone – Seorang doktor yang menjadi wira kerana merawat beratus-ratus pesakit yang dijangkiti virus maut Ebola, kini bertarung nyawa selepas dia sendiri disahkan menghidap penyakit berkenaan.

Sheik Umar Khan, 39, yang berperanan dalam merawat pesakit tersebut, yang setakat ini telah meragut 206 nyawa di Afrika Barat, kini dirawat di Medicins Sans Frontieres .

Susulan itu, Menteri Kesihatan Sierra Leone, Miatta Kargbo, mengarahkan supaya Sheik Umar diberikan rawatan yang sewajarnya.

Tiga hari lalu, tiga jururawat yang bekerja bersama Sheik Umar telah meninggal dunia.

Justeru kini semua pihak bimbang dengan keadaan Sheik Umar.

Dalam temubual sebelum ini, Sheik Umar berkata meskipun dia bimbang dengan keadaan dirinya, namun dia cuba menjadi ceria.

``Kakitangan kesihatan sememangnya terdedah kepada penyakit kerana kita merupakan individu pertama yang akan dipanggil ketika sakit. Walaupun dengan memakai pakaian bagi mengelakkan jangkitan, namun anda tetap berisiko,’’ katanya.

Sheik telah merawat 100 pesakit Ebola secara peribadi.

Setakat ini tiadak vaksin yang dapat membendung Ebola