Gambar ini betul-betul menunjukkan seorang anggota Polis Trafik yang begitu komited mempunyai tahap integriti yang tinggi apabila mengeluarkan saman kepada sebuah kereta.

Kereta yang disaman itu ialah kereta juga digunakan oleh pegawai Polis Diraja Malaysia dalam menjalankan tugas lain berbeza daripada tugas meronda.

Bagaimanapun lokasi tugas membanggakan anggota trafik ini tidak diketahui berlaku di mana tetapi sekali jelas sekali ia berlaku di Malaysia.

Jarang sekali lensa kamera disajikan dengan foto begini yang menggambarkan kekuatan tugas seorang polis apabila menjalankan tugas.

Tugas orang ramai pula mengecam dan mengkritik polis termasuk mencemar imej mereka sebagai penerima rasuah.

Sejak kebelakangan ini pun, sudah banyak video dan bukti tugas sebagai anggota polis yang dilakukan dengan tegas dan berhemah tersebar.

Antara contohnya ialah foto seorang polis trafik yang bertindak mengoyak wang kertas RM20 yang cuba diberikan sebagai sogokan oleh seorang pemandu bagi mengelak dikenakan tindakan saman. - <strong>MYNEWSHUB.MY</strong>

Oleh : <strong>IKA</strong>