Wanita dan membeli-belah memang tidak dapat dipisahkan.

Malah, ada yang menjadikan aktiviti membeli-belah sebagai satu terapi selepas berpenat lelah bekerja mahupun menguruskan rumah tangga dan anak-anak.

Namun, kalau pandai berjimat dalam berbelanja pastinya tidak mendatangkan masalah buat anda.

Di sini, kami kongsikan beberapa tips yang mungkin berguna untuk anda sepanjang membeli-belah. Happy shopping! - <strong>MYNEWSHUB.MY </strong>

<strong>1. Pakai Kasut Tinggi Ketika Shopping </strong>

Kajian dari Bringham Young University mendapati bahawa jika wanita keluar membeli-belah dengan memakai kasut tumit tinggi, mereka lebih akan membeli barnagan yang jauh lebih menjimatkan dan murah. Ini kerana fikiran mereka di saat membeli-belah akan terganggu.

<strong>2. Fikir Seketika </strong>

Ambil seketika waktu untuk anda fikirkan sama asda beli atau tidak sebelum anda membayarnya. Fikirkan sama ada ia adalah kehendak atau keperluan. Beli sahaja jika anda pasti yang ia adalah satu keperluan dan mampu untuk membelinya. Ingat, ukur baju di badan sendiri.

<strong>3. Hadkan Bilangan Persinggahan Ke Kedai-Kedai</strong>

Secara psikologinya, lebih banyak kedai atau butik yang anda singgah, lebih banyak anda membeli. Mungkin anda fikir anda boleh membuat perbandingan harga, tetapi sebenarnya lebih banyak anda berjalan dan usaha untuk sampai ke butik tersebut, anda akan rasa anda berhak berikan ganjaran ke atas usaha yang anda lakukan untuk sampai ke situ.

<strong>4. Abaikan Jurujual </strong>

Lebih banyak anda berinteraksi dengan penjual atau promoter, lebih tinggi risiko anda menghabiskan wang. Ini kerana pastinya ada terputik perasaan tidak mahu membuatkan mereka si penjual kecewa setelah mereka membantu anda. Sebaiknya, hanya gunakan pertolongan mereka apabila anda betul-betul yakin untuk membeli atas dasar keperluan.

<strong>5. Tinggalkan Kad Kredit Di Rumah</strong>

Kaedah ini bukan hanya dapat mengurangkan hutang, malah menyelamatkan anda dari terus membeli barangan yang tidak diperlukan. Wanita lebih mudah berbelanja jika punya kad kredit kerana jumlah wang yang dibelanjakan tidak nampak secara zahir.

Oleh: <strong> JULIANA JOHAR</strong>

Sumber: <strong>Majalah Eh!</strong>