UMUM mengetahui pelakon Uqasha Senrose sudahpun tampil dengan imej baru iaitu <a href="http://mynewshub.my/main/2014/06/20/uqasha-senrose-mula-jaga-adab-selepas-bertudung/" target="_blank">berhijab</a>.

Biarpun rata-rata peminat memuji penampilan pelakon itu, ada juga yang mengambil kesempatan untuk menyelitkan kata-kata nakal atas perubahan itu.

Memetik <a href="http://www.sinarharian.com.my/hiburan/bukan-hangat-hangat-tahi-ayam-1.292398" target="_blank"><strong>Sinar Harian</strong></a>, wujud dakwaan yang mengatakan Uqasha berhijab semata-mata mahu menutup kontroversi buruk yang pernah menimpanya sebelum ini.

Tanpa menyatakan apakah kontroversi itu, kami yakin ramai yang tahu isu panas yang pernah melanda dirinya ketika awal-awal penglibatannya dalam dunia hiburan.

Rasanya, tak manis untuk kami ungkit lagi cerita itu...

Bagaimanapun, dakwaan itu dinafikan oleh Uqasha yang memberitahu, perubahan itu adalah kerana dia benar-benar mahu berubah dan bukannya hangat-hangat tahi ayam.

<strong>“Kalau betullah mereka kata saya berhijab kerana mahu tutup kontroversi sebelum ini, sudah tentu saya pakai sejak dulu lagi.</strong>

<strong>“Setiap manusia akan belajar daripada kesilapan lalu dan dari situ jugalah timbul kesedaran. Perkara sama juga berlaku dalam hidup saya.</strong>

<strong>“Sekarang ini sudah tiba masa untuk saya berubah dan saya berhijab. Niat apa dan apa perasaan saya itu semuanya antara saya dan Tuhan,"</strong> katanya.

Sabarlah <a href="http://mynewshub.my/main/2014/06/13/uqasha-senrose-berhijrah-memakai-hijab-penuh/" target="_blank">Uqasha</a>. Memang lumrah sesetengah manusia untuk sentiasa mencari salah orang lain.

Apa yang penting, teruslah beristiqamah dan berusaha untuk menjadi insan yang lebih baik dengan niat kerana-Nya, bukan kerana pandangan manusia.

Oleh: <strong>ELZA / MYNEWSHUB.MY</strong>

&nbsp;