Apabila bangun sahaja pada pagi Isnin, secara mentalitinya kita akan berasa berat untuk ke pejabat atau menguruskan sesuatu perkara.

Hal ini kerana kerana kebiasaannya cuti pada Sabtu dan Ahad menyebabkan kita berasa sedikit malas dan kurang bersemangat untuk menempuh Isnin atau lebih dikenali sebagai "Monday Blues".

Mengikut satu kajian di Amerika Syarikat, kejadian membunuh diri kerap berlaku pada Isnin serta sangat kurang pada hari minggu. Wah, sampai begini teruknya besarnya impak Isnin?

Kajian di London pula menunjukkan cuti sakit banyak diambil pada hari ini. Persoalanya di sini ialah kenapa begitu ramai orang 'takut' untuk menghadapi Isnin? Kenapa diri telah diterapkan sifat malas dan berat hati apabila masuknya Isnin?

Berikut kami berikan beberapa tip agar anda kekal ceria dan bersemangat di pagi Isnin:
<ul>
	<li>Aturkan kerja yang anda paling suka lakukan pada Isnin.</li>
	<li>Buatlah temujanji dengan seseorang yang anda tidak sabar untuk temui.</li>
	<li>Rancang aktiviti yang anda suka serta libatkan diri.</li>
	<li>Kemas dan susun atur keadaan di pejabat sebelum menfokuskan kepada kerja-kerja yang mahu dilakukan.</li>
	<li>Mulakan hari dengan doa selawat kepada Nabi S.A.W.</li>
	<li>Mulakan hari dengan kata-kata positif. Contohnya, "I LIKE MONDAY".</li>
</ul>
Selamat mencuba dan selamat hari Isnin kepada pembaca semua!

Oleh: <strong>hzqahmd</strong>