<strong>Ada segelintir kaki bola yang mengecam tindakan pemain Argentina Lionel Messi sebelum ini yang dikatakan enggan bersalaman dengan kanak-kanak yang dipilih menjadi pengiring pemain sebelum perlawanan pada Piala Dunia FIFA 2014 di Brazil.</strong>

Kejadian berlaku pada perlawanan antara Argentina dan Bosnia-Herzegovina apabila Messi dilihat tidak mengendahkan keinginan seorang kanak-kanak berkenaan yang ingin bersalam dengan beliau.

Messi yang juga bermain untuk pasukan Barcelona dalam La Liga Sepanyol dituduh sebagai sombong kerana bertindak sedemikian.

<strong>Bagaimanapun, beberapa hari selepas itu peminat Messi memuatnaik beberapa lagi video yang menunjukkan Messi berpatah balik dan bersalaman dengan kanak-kanak pengiring berkenaan.</strong>

<strong>Kemungkinan sebelum itu, Messi tidak menyedari kelibat kanak-kanak pertama yang menghulurkan tangan padanya untuk bersalaman kerana Messi bersalam dengan kanak-kanak lain dan bukannya kanak-kanak yang pertama tadi.</strong>

Selain ragam Messi, pelbagai lagi ragam dirakamkan lensa kamera sepanjang Piala Dunia 2014 yang berlangsung.

Tidak kurang juga bencana sukan yang dialami oleh pasukan Sepanyol yang juga juara bertahan apabila terpaksa pulang awal selepas ditewaskan dua kali dalam dua perlawanan awal di Brazil.

http://www.youtube.com/watch?v=SRx2s-8GDIQ

Sepanyol dijinakkan Belanda 1-5 dalam perlawanan pembukaan sebelum ditumbangkan oleh Chile 0-2 pada perlawanan kedua. - <strong>MYNEWSHUB.MY</strong>

Oleh : <strong>IKA</strong>