HONG KONG - Sebuah zoo di China semalam memperkenalkan panda kembar tiga yang baharu dilahirkan dan disifatkan sebagai ajaib berikutan kadar pembiakan yang rendah bagi haiwan spesies itu.

Ibu panda, Juxio melahirkan anaknya pada 29 Julai lalu di Taman Safari Chimelong Guangzhou.

"Kelahiran ini adalah satu keajaiban dan ia melebihi jangkaan kami. 15 hari sudah berlalu dan ia hidup lebih lama berbanding mana-mana panda kembar tiga yang pernah dilahirkan sebelum ini,"menurut Pengurus Besar taman safari, Dong Guixin. - AFP