KANGAR - Seorang wanita berusia 23 tahun parah selepas dibakar suaminya dalam kejadian di Kampung Abi Batas Paip, di sini,kira-kira jam 10 pagi tadi.

Mangsa yang terbakar lebih 85 peratus itu disimbah petrol sebelum dicucuh dengan api ketika berada di dalam sebuah bilik di rumah mertuanya di sini.

Ketua Jabatan Siasatan Jenayah IPK Perlis, Superintendan Tengku Zailah Tengku Ahmad Shah berkata, mangsa dipercayai dibakar suaminya berusia 23 angkara cemburu.

"Mangsa dikatakan mempunyai teman lelaki lain sebelum menimbulkan rasa marah suaminya sebelum dia dibakar.

"Mangsa yang parah dihantar ke Hospital Sultanah Bahiyah (HSB) bagi mendapatkan rawatan," katanya. - <strong>BH Online</strong>