Bekas wartawan BBC, Gleen Thomas <strong>(gambar atas)</strong> telah disahkan sebagai salah seorang warga British yang terkorban dalam nahas pesawat Penerbangan Malaysia (MAS) MH17.

Gleen yang kin bekerja dengan Pertubuhan Kesihatan Sedunia (WHO) berada dalam penerbangan MH17 untuk transit ke Melbourne, Australia bagi menghadiri Persidangan Antarabangsa AIDS yang berlangsung di sana.

Gleen, 49, yang berasal dari Blackpool merupakan koordinator perhubungan media untuk pejabat WHO di Geneva.

Antara yang telah dikenalpasti terkorban ialah penyelidik AIDS yang juga merupakan bekas presiden Persatuan AIDS Antarabangsa, Joep Lange.

Daripada 298 penumpang, sebanyak sembilan warganegara British telah disahkan terkorban dalam nahas pesawat yang telah ditembak jatuh oleh puak pemisah Rusia di sempadan negara Ukraine dan Rusia. -<strong> MYNEWSHUB.MY</strong>

Oleh: <strong>AUDREY LEE </strong>