KUALA LUMPUR - Hanya dua kawasan di seluruh negara merekodkan bacaan Indeks Pencemaran Udara (IPU) sederhana setakat 8 pagi ini.

Menurut Portal Jabatan Alam Sekitar (JAS), kawasan yang mencatatkan bacaan IPU melebihi 50 ialah Bintulu, Sarawak (52) dan Balok Baru, Kuantan (58).

Kawasan lain mencatatkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU di kawasan masing-masing. - BERNAMA