KUALA LUMPUR - Mass Rapid Transit Corp Sdn Bhd (MRT Corp) meluluskan lima projek parkir kereta bertingkat dan kontrak sistem untuk projek MRT Lembah Klang bagi Laluan Sungai Buloh-Kajang, bernilai RM519.5 juta.

Ketua Pegawai Eksekutifnya Datuk Wira Azhar Abdul Hamid berkata berdasarkan kelulusan lima kontrak itu, 111 lagi pakej kerja belum dikeluarkan tahun ini.

"Kemajuan projek MRT berjalan lancar dengan 45.6 peratus pembinaan bertingkat dan bawah tanah sudah siap setakat 31 Mei.

"Pembinaan bawah tanah sudah menunjukkan pertumbuhan ketara, pada tahap 61.5 peratus," katanya dalam satu kenyataan.

Berikutan kelulusan lima kontrak itu, 74 daripada 85 pakej kerja sudah diserahkan bagi laluan MRT Sungai Buloh-Kajang.

"MRT akan mencapai sasaran operasi fasa pertama pada Disember 2016, dan operasi sepenuhnya pada Julai 2017," katanya. - BERNAMA