AKHBAR Wall Street Journal melaporkan kelemahan penyelarasan di antara negara terbabit dalam operasi mencari pesawat Malaysia Airlines (MAS) MH370 sebagai punca operasi dijalankan di kawasan silap di Lautan Hindi.

Menurut laporan itu, ia terjadi kerana kumpulan penyiasat dan pakar antarabangsa menjalankan siasatan secara berasingan untuk mengesan lokasi berkemungkinan pesawat <a href="https://www.google.com/url?q=http://mynewshub.my/2014/03/17/mh370-bukan-luah-rasa-sedih-dengan-curi-pesawat-anwar/&amp;sa=U&amp;ei=eEE6U631DtGoqwG3mIHIAw&amp;ved=0CBAQFjAF&amp;client=internal-uds-cse&amp;usg=AFQjCNHBb84F_Gshtvjy3j08m4j8WGLUfQ">MH370</a> mengakhiri penerbangannya.

WSJ yang memetik dua sumber yang dikatakan ada kaitan dengan operasi pencarian berkata, kegagalan koordinasi mengambil tindakan pantas, menimbulkan persoalan sejauh mana keberkesanan kaedah penyampaian maklumat kepada negara-negara terbabit.

Sedang sebuah pasukan menganggarkan kelajuan dan jumlah minyak yang digunakan oleh pesawat berdasarkan data radar dan prestasi pesawat, pasukan yang lain mengambil masa berhari-hari untuk meneliti data satelit, kata sumber itu.

Lokasi pencarian akhirnya diubah pada Jumaat lalu hanya selepas pihak berkuasa mengaitkan dua hasil siasatan terbabit.

<strong>“Hasil siasatan mendapat maklumat yang kredibel mengenai laluan dan lokasi pesawat berkemungkinan terhempas di perairan Australia,” kata Ketua Pesuruhjaya Keselamatan Pengangkutan Australia, Martin Dolan kepada WSJ.</strong>

<strong>Sumber juga mengatakan pencarian adalah ‘satu proses mengambil masa dan pegawai penyiasat telahpun berkongsi maklumat dengan negara-negara terlibat’.</strong>

<strong>“Namun pihak berkuasa Malaysia tidak merasakan adalah peranannya untuk memastikan pakar-pakar antarabangsa ini berkongsi maklumat sesama mereka,” satu sumber memaklumkan kepada WSJ.</strong>

Penerbangan <a href="https://www.google.com/url?q=http://mynewshub.my/2014/03/14/penumpang-mh370-dan-kisah-mereka/&amp;sa=U&amp;ei=qlE6U5qGDcWzqgGNp4CQBg&amp;ved=0CAoQFjAD&amp;client=internal-uds-cse&amp;usg=AFQjCNEhJaRcb0xVmTu4aMIC3Opl19juTA" target="_blank">MH370</a> yang membawa 227 penumpang dan 12 anak kapal, berlepas dari Lapangan Terbang Antarabangsa KL pada 12.41 tengah malam pada 8 Mac dan hilang daripada radar kira-kira sejam kemudian ketika berada di Laut China Selatan.

Pesawat berkenaan dalam penerbangan ke Beijing, China. - <strong>MYNHEWSHUB.MY</strong>