<p style="text-align: justify;">KUALA LUMPUR - Dewan Pemuda PAS Perak mencabar Barisan Nasional (BN) supaya mengumumkan segera nama calon daripada parti itu yang akan bertanding pada Pilihan Raya Umum Ke-13 (PRU).</p>
<p style="text-align: justify;">Timbalan Ketuanya, Dr. Raja Ahmad Iskandar Al-Hiss mendakwa, pakatan pembangkang telah bertindak berani dengan mengisytiharkan calon-calon mereka lebih awal iaitu sebelum pembubaran Parlimen.</p>
<p style="text-align: justify;">"Tindakan ini membuktikan pakatan benar-benar sudah bersedia kerana keutuhan kesatuan menjelangnya PRU13.</p>
<p style="text-align: justify;">"Kami telah melangkah kehadapan selangkah daripada BN yang masih belum memuktamadkan calon-calon mereka," dakwanya melalui satu kenyataan media hari ini.</p>
<p style="text-align: justify;">Raja Ahmad mendakwa, langkah berani itu juga memperlihatkan bahawa pakatan pembangkang berpandangan jauh dalam membolehkan pengundi membuat pertimbangan.</p>
<p style="text-align: justify;">Dakwanya, tindakan itu juga satu peluang dan ruang bagi calon-calon pakatan pembangkang untuk bergerak bertemu dengan semua peringkat masyarakat dengan lebih awal. - mynewshub.my</p>
<p style="text-align: justify;"></p>