<strong>Sebuah estet atau ladang kecil di California dikenali sebagai Rolling Hills Estates, di semenangjung Palos Verdes selatan Los Angeles, penduduknya telah berkongsi hidup dengan burung merak yang cantik sejak 100 tahun dahulu.</strong>

<strong>Burung merak yang merupakan antara spesis burung eksotik memberikan suasana berbeza di kawasan itu dengan kehadiran burung yang <a title=" Remaja Cantik, Curi Perhatian Ramai Sebabkan Rakan Iri Hati" href="http://mynewshub.my/main/2014/07/25/remaja-cantik-curi-perhatian-sebabkan-rakan-iri-hati/" target="_blank">begitu cantik</a>.</strong>

Oleh kerana bilangan spesis burung itu semakin bertambah ia kini membawa gangguan kepada sesetengah penduduk di Palos Verdes.

Sejak beberapa dekad lalu, penduduk semenangjung yang kecil itu cuba hidup bersama dengan burung-burung merak tanpa sebarang masalaah.

Para penduduk di situ juga ada yang membeli rumah kerana kewujudan <strong><a title="Jumpa Burung Kakak Tua Dalam Patung Elmo" href="http://mynewshub.my/main/2014/07/15/jumpa-burung-kakak-tua-dalam-patung-elmo/" target="_blank">burung</a></strong> berkenaan.

Pelbagai peraturan dan kempen kesedaran dilaksanakan untuk memastikan kehidupan burung merak itu tidak diganggu.

<strong>"Palos Verdes mempunyai banyak pandangan yang indah, ombak di pantai, bukit-bukit dan juga burung merak.</strong>

<strong>"Apa yang betul-betul menakjubkan ialah burung berkenaan terlalu cantik dan eksotik dan tiada yang lebih cantik apabila melihat burung merak berada di atas bumbung dan berjalan di jalan raya," kata seorang penduduk Eunice Berman.</strong>

Menurutnya, para penduduk itu berpindah ke sana pada tahun 1983 dan dapat melihat burung berkenaan serta merasakan ia satu pemandangan yang indah.

Kini, lebih 1,000 ekor burung merak hidup di kawasan itu kini tetapi tidak semua penghuni semenanjung itu berkongsi rasa yang sama dengan Eunice.

<strong>"Saya tidak tahu jika bilangannya kini semakin banyak, tetapi mereka ada di mana-mana.</strong>

<strong>"Kami mengalami masalah kereta kami dicakar, anda tidak boleh meletakkan kereta di bawah pokok, ia akan dipenuhi najis burung merak," kata seorang lagi penduduk A J Poulin.</strong>

Poulin turut tidak berpuas hati dengan kelakukan beberapa orang jiran yang memberi makan kepada burung merak, kerana ia menghalang burung itu daripada meninggalkan kawasan<strong> <a title="150 Kediaman Musnah Kebakaran Di Kunak" href="http://mynewshub.my/main/2014/06/29/150-kediaman-musnah-kebakaran-di-kunak/" target="_blank">kediaman</a></strong> mereka.

"Tiada mekanisme tertentuk untuk mengurangkan populasi burung ini, para penduduk semakin kecoh, ada seorang wanita dengan 28 ekor burung merak di atas pokoknya setiap malam, dia langsung tidak boleh bercakap telefon," katanya.

Dek kerana kemarahan itu, kira-kira 20 ekor burung merak telah dibunuh sejak tujuh bulan lepas.

Persatuan Pencegahan Kekejaman Haiwan (SPCA); Leftenan Cesar Pena berkata ada beberapa ekor burung mati secara tidak sengaja tetapi lebih banyak yang sengaja dibunuh.

Bagi menyiasat kegiatan membunuh burung merak, tiga organisasi dikatakan terlibat, iaitu Jabatan Sheeiff tempatan, Perkhidmatan Kawalan Haiwan dan juga SPCA.

http://www.youtube.com/watch?v=wfo0Wd2O5OM

Sehingga kini sebenarnya masih tiada jalan penyelesaian yang jelas berkaitan isu lambakan burung merak itu tetapi jelasnya para penduduk akan bersedih jika burung-burung itu meninggalkan kawasan itu. - <strong>MYNEWSHUB.MY</strong>

Oleh :<strong> IBNU K</strong>