KUALA LUMPUR -- Aliran trafik di semua lebuhraya utama
bergerak lancar sehingga pukul 8 malam ini kecuali di beberapa kawasan di
Lebuhraya Utara-Selatan (PLUS) yang bergerak perlahan kerana kemalangan.

Jurucakap pusat trafik Lebuhraya PLUS berkata di Johor trafik bergerak
perlahan dari Yong Peng menghala ke Ayer Hitam, Sedenak menghala ke Kulai dan di
Kedah dari Alor Setar menghala ke Pendang.

"Aliran trafik juga perlahan di Linkedua di Johor. Sementara itu,
terdapat pertambahan trafik dari Johor Baharu menghala ke Sungai Besi namun
masih bergerak lancar," katanya.

Sementara itu, jurucakap Lembaga Lebuhraya Malaysia (LLM) berkata aliran
trafik ketika ini masih bergerak lancar.

"Di Lebuhraya Baru Lembah Klang (NKVE) iaitu dari Shah Alam ke Subang trafik
bergerak perlahan selepas berlaku kemalangan di KM10.4.

Orang ramai boleh mendapatkan maklumat terkini trafik menerusi talian bebas
tol Plusline 1800-88-0000 dan laman sesawang www.twitter.com/plustrafik atau
talian bebas tol LLM 1800-88-7752 dan www.twitter.com/llminfotrafik.
-- BERNAMA