KUALA LUMPUR - Boeing menyediakan bantuan teknikal dalam siasatan insiden pesawat Malaysia Airlines penerbangan MH17 atas permintaan Lembaga Keselamatan Pengangkutan Kebangsaan (NTSB).

Dalam kenyataan hari ini, pengeluar pesawat itu turut mengucapkan takziah dan simpati kepada anggota keluarga penumpang yang kehilangan orang disayangi dalam nahas pesawat itu.

Pesawat Boeing 777-200 itu membawa 283 penumpang dan 15 anak kapal adalah dalam perjalanan dari Amsterdam ke Kuala Lumpur sebelum terhempas di Donetsk, timur Ukraine, Khamis lepas, dipercayai ditembak jatuh dengan peluru berpandu darat ke udara. - BERNAMA