Setelah sekian lama tinggal di Malaysia, rupa-rupanya masih ada rakyat yang mempunyai penguasaan Bahasa Melayu terlalu lemah.

Bagi yang melihat kali pertama perkataan 'mahkamah makanan' pada kain rentang di atas, mungkin timbul rasa pelik. Mungkinkah orang yang mengiklankannya mahu buat lawak?

Namun selepas difikirkan seketika ayat seterusnya iaitu 'kini dibuka untuk pajakan gerai', fahamlah kita ia adalah terjemahan langsung daripada perkataan bahasa Inggeris 'food court'. Maksud pengiklan adalah medan seleranya bakal dibuka tidak lama lagi jadi dia menawarkan gerai untuk disewa.

Guna google translation agaknya, court terus jadi mahkamah.

Selepas menyedari kesilapan ini kita mungkin tergelak tapi pada masa sama, fikir-fikirkan.

Sampai begini sekali lemahnya penguasaan Bahasa Melayu rakyat Malaysia? Menyedihkan!
<strong>- MYNEWSHUB.MY</strong>

<strong>Oleh: REM RAMZI</strong>