Kita pernah mendengar diskriminasi terhadap wanita bertudung yang dinafikan hak mereka untuk bekerja di sesetengah tempat.

Namun kes ini lain pula, seorang pemandu bas diarahkan memberi surat tunjuk sebab kerana memakai kopiah ketika bekerja.

Katanya, bercanggah dengan terma kerja pemandu bas tersebut.

Antara isi surat tersebut yang kini tersebar di media sosial adalah:

<strong>Merujuk kepada laporan yang diterima, saudara telah melakukan perbuatan yang bercanggah dengan terma-terma kerja saudara:</strong>

<strong>Saudara didapati mengingkari arahan masih memakai kopiah walaupun sudah ditegur.</strong>

Kalau itu alasannya agak janggal pula rasanya memandangkan kerja pemandu bas hanya memegang stereng dan bukan seperti pramugari yang perlu melayan penumpang kot.

Kalau pemandu bas itu seorang pemandu Singh misalnya, tentu tak ada masalah untuk dia memakai serbannya tapi bagaimana pula di negara Islam ini seorang lelaki muslim dinafikan hak untuk berkopiah sewaktu membawa bas?

Apa pun jika benar surat tunjuk sebab berkopiah ini benar-benar ada, maka diharapkan ia sudah diselesaikan secara baik. <strong>#mynewshub</strong>

<strong>Oleh: REM RAMZI</strong>