<p style="text-align: justify;">KUALA LUMPUR - Netbook 1Malaysia akan turut diberikan kepada warga pendidik bagi menghargai golongan itu, kata Menteri Komunikasi dan Multimedia Datuk Seri Ahmad Shabery Cheek.</p>
<p style="text-align: justify;">Dalam catatan laman Facebooknya, beliau berkata perkara itu telah dipersetujui Kabinet dalam mesyuarat mingguannya Rabu lalu.</p>
<p style="text-align: justify;">Buat permulaan kira-kira 400,000 guru di seluruh negara akan menerimanya.</p>
<p style="text-align: justify;">"Ini adalah hadiah Hari Guru kami untuk guru-guru seluruh negara. Guru tonggak kemajuan negara. Selamat Hari Guru," katanya merujuk kepada sambutan Hari Guru hari ini.</p>
<p style="text-align: justify;">Program pemberian Netbook 1Malaysia diperkenalkan pada 2010 yang bertujuan meningkatkan kadar celik teknologi maklumat dalam kalangan masyarakat luar bandar.</p>
<p style="text-align: justify;">Sehingga kini, lebih 1.7 juta Netbook 1Malaysia telah diagihkan kepada pelajar sekolah dan universiti daripada keluarga kurang berkemampuan. - BERNAMA</p>