KOTA TINGGI - Seorang remaja lelaki dihadapkan ke Mahkamah Majistret di sini hari ini atas dakwaan membunuh ibu tunggal di FELDA Lok Heng Barat, pada 22 Julai lalu.

Tertuduh yang berusia 15 tahun itu didakwa membunuh Jariah Abu Bakar, 62, di sebuah rumah bernombor 1213, Blok 9 FELDA Lok Heng Barat, di sini pada pukul 12 tengah hari.

Tiada sebarang pengakuan direkodkan di hadapan Penolong Pendaftar, Hairul Azhar Muhamad dan tertuduh hanya mengangguk faham selepas pertuduhan dibacakan jurubahasa mahkamah.

Hairul Azhar kemudian menetapkan 8 September depan sebagai tarikh sebutan semula kes bagi mendengar laporan perubatan dan bedah siasat. - <strong>BH Online</strong>