KUALA LUMPUR - Kualiti udara di kebanyakan kawasan di seluruh negara berada dalam keadaan baik dengan hanya enam kawasan merekodkan bacaan Indeks Pencemaran Udara (IPU) sederhana setakat 12 tengah hari ini.

Kawasan Perai mencatat peningkatan bacaan (IPU) sederhana dengan bacaan 55 berbanding 45 pagi tadi.

Menurut portal Jabatan Alam Sekitar (JAS) lima lagi kawasan masih mencatatkan bacaan IPU sederhana iaitu Pelabuhan Klang (67), Bakar Arang, Sungai Petani (66), Kampung Air Putih, Taiping (55), Alor Setar (54) dan Seberang Jaya 2, Perai (54).

Sementara itu, kawasan lain mencatatkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 101 hingga 200 (tidak sihat), 201 hingga 300 (sangat tidak sihat) dan 300 ke atas (berbahaya). - BERNAMA