TEHRAN - Pihak berkuasa Iran hari ini memberi amaran bahawa perubahan keadaan cuaca teruk di seluruh negara itu bakal berlaku sehari selepas ribut pasir gergasi mengorbankan lima orang di sini.

Amaran itu antara lain termasuk kemungkinan banjir dan penurunan suhu mendadak terutama di utara negara berkenaan berlaku selama beberapa hari selepas ribut pasir gergasi memaksa beribu-ribu penduduk di ibu negara Iran itu menyelamatkan diri.

Terdahulu semalam, amaran dikeluarkan mengenai kemungkinan ribut pasir gergasi kedua melanda.

Ribut pasir gergasi selaju 110-120 kilometer sejam menyebabkan pokok tumbang dan menerbangkan beberapa barangan berat lain di atas jalan raya dan menyukarkan jarak pemandangan pemandu kenderaan ketika kesibukan orang ramai pulang dari tempat kerja. - AFP