Shenyang – Akhirnya seorang lelaki menerima balasannya selepas dia dihukum penjara selama 11 tahun, atas perbuatan kejamnya ke atas anak tirinya yang berusia sembilan tahun hanya kerana dia bergaduh dengan ibu budak tersebut.

Wang Xinyu, 31, dihukum penjara selepas memotong tangan anak tirinya, Xiao Jun dengan pisau pemotong daging dan melemparkan tangan yang putus itu ke dalam air yang sedang mendidih, dengan harapan tangan itu tidak akan dapat disambung semula.

Ketika itu dia sedang berang dengan ibu Jun, yang juga kekasihnya mengenai masalah kewangan.

Sebaik meletakkan telefon, Wang terus bertindak ganas. Tangan anak tirinya itu tidak dapat disambung kerana telah melecur teruk.

Ketika kejadian, Wang dan Jun berpindah ke Shenyang untuk menyewa pangsapuri di situ manakala wanita berkenaan menetap bersama saudara maranya dengan harapan dia dapat meminjam duit untuk membeli pangsapuri.

Wang ditangkap selepas dia sendiri menghubungi polis dan mengaku atas kesalahan tersebut.

Disebabkan kejadian itu juga, Jun dan ibunya tidak mempunyai pendapatan lagi, selepas Wang dipenjarakan.

Namun wanita itu tetap memaafkan perbuatan Wang dan dia juga melahirkan bayi kembar mereka.