Sudah semestinya powerbank menjadi aksesori paling penting buat pengguna telefon pintar pada zaman masa kini. 

Powerbank yang bersaiz kecil, padat dengan kuasa pengecasan serta pada harga yang sangat berpatutan boleh dianggap sesuatu yang sangat sukar untuk ditemui di pasaran.

Tetapi Xiaomi pasti akan memberikan jawapan kepada permasalahan dalam mencari powerbank yang sesuai buat anda!

Syarikat teknologi dari China ini benar-benar ingin menarik minat pengguna tempatan dengan menawarkan pelbagai peranti mereka pada harga rendah. 

Xiaomi dilihat akan menawarkan salah satu aksesori mereka, Mi PowerBank untuk pasaran tempatan.

Mi Power Bank yang akan ditawarkan adalah berkapasiti 10400mAh, dan akan dijual pada harga RM36 melalui laman web rasmi mereka bermula 20 Mei kelak.

Menyediakan sebuah halaman khusus untuknya, Xiaomi mengatakan ia hadir dengan kerangka berasaskan aluminium, serta dilengkapi teknologi sel bateri daripada LG dan juga Samsung.

Daripada carta yang disediakan oleh Xiaomi, menggunakan Mi Power Bank, pengguna boleh mengecas semula iPad Mini sebanyak 1.5 kali, dan iPhone 5S sebanyak 4.5 kali.

Mungkinkah penyertaan Xiaomi ke Malaysia akan mengubah landskap penawaran harga beberapa peralatan elektronik di Malaysia?

Oleh: <strong>hzqahmd</strong>