<p style="text-align: justify;">KUALA LUMPUR - Guru yang sanggup mengajar di kawasan masyarakat Orang Asli golongan yang perlu disanjungi semua pihak.</p>
<p style="text-align: justify;">Ketua Dewan Pemuda PAS (DPP) Perak, Dr. Raja Ahmad Iskandar Al-Hiss berkata, golongan itu sanggup berkorban demi Negara tanpa mengira persekitaran bekerja.</p>
<p style="text-align: justify;">"Mereka ini yang sepatutnya dijadikan contoh buat semua warga guru yang lain untuk menteladani mereka.</p>
<p style="text-align: justify;">"Masyarakat Orang Asli juga memerlukan guru yang prihatin kepada pendidikan mereka," katanya melalui satu kenyataan media bersempena Hari Guru 2014 hari ini.</p>
<p style="text-align: justify;">Raja Ahmad dalam pada itu meminta semua lapisan masyarakat menghormati dan menghargai guru yang membina institusi masyarakat.</p>
<p style="text-align: justify;">Menurutnya, warga guru adalah duta penting dalam pembangunan ilmu dan falsafah pendidikan negara. - mynewshub.my</p>