Sesetengah kes jenayah memang sudah dirancang namun ada juga yang dilakukan penjahat kerana peluang berada depan mata.

Jadi kita seharusnya waspada agar tidak sampai membuka peluang sebegini.

Dalam kes kecurian yang dirakam video di bawah, kenderaan sudah dikunci di parkir tapi malangnya tindakan meletakkan barangan berharga di atas kerusi membuatkan peluang merembat dikesan oleh penjenayah.

Dipercayai, dua lelaki yang menaiki motosikal dalam rakaman ini memang kerjanya merayau mencari peluang untuk mencuri hak orang lain.

https://www.facebook.com/photo.php?v=711404405581229&amp;set=vb.395518280503178&amp;type=2&amp;theater

Mungkin mangsa dalam kejadian ini sangka sukar untuk barangannya dirompak memandangkan cermin kenderaannya daripada jenis tidak mudah pecah namun jangkaan itu meleset kerana ia hanya melewatkan usaha pencuri - barangan berharga anda tetap akan lesap jika pencuri mempunyai masa yang cukup.

Sama-samalah kita ambil iktibar daripada kejadian ini yang dilaporkan baru berlaku jam 4.06 petang semalam di Johor. <strong>- MYNEWSHUB.MY</strong>

Oleh: <strong>REM RAMZI</strong>