<strong>Selepas empat hari remaja Orang Kelainan Upaya (OKU) yang ditemui kurus kering dirawat di wad kanak-kanak Hospital Tuanku Jaafar (HTJ) di Seremban, kini berat badannya sudah bertambah dua kilogram (kg).</strong>

<strong>Muhammad Firdaus Dullah, 15, semasa tiba di hospital ditimbang seberat hanya 15kg tetapi kini sudah pun meningkat kepada 17kg.</strong>

Hari ini, memetik laporan<strong><a title="Sumber" href="http://www.hmetro.com.my/articles/RemajaOKUsemakinsihat/Article?mutakhir" target="_blank"> Harian Metro Online</a></strong>, Muhammad Firdaus menerima lawatan dari Menteri Pembangunan Wanita, Keluarga dan Masyarakat Datuk Seri Rohani Abdul Karim .

Beliau berkata, hasil penjagaan dan perubatan terbaik oleh pihak HTJ serta diberi makanan seimbang, remaja itu menunjukkan satu perubahan positif.

<strong>Katanya, ketika awal dimasukkan ke HTJS, remaja itu tidak mampu duduk di atas <a title="Sorok Mayat Dua Beranak Bawah Katil" href="http://mynewshub.my/main/2014/06/07/sorok-mayat-dua-beranak-bawah-katil/" target="_blank">katil</a> dan kini mampu melakukannya malah sudah berinteraksi bersama orang ramai yang menziarahinya.</strong>

<strong>"Kita gembira dengan perubahan dialami Muhammad Firdaus dan memerlukan sebulan untuk memastikan penjagaan kesihatan dan berat badan remaja ini bertambah baik," katanya yang ditemui dalam sidang media di HTJ sebentar tadi.</strong>

Remaja OKU itu ditemui dalam satu operasi<strong><a title="Tahanan Mati Tergantung Di Depoh Tahanan Imigresen" href="http://mynewshub.my/main/2014/06/12/tahanan-mati-tergantung-di-depoh-tahanan-imigresen/" target="_blank"> Imigresen</a> </strong>untuk memburu pendatang asing tanpa izin di sekitar bandar Nilai terkurung seorang diri dalam keadaan begitu menyedihkan di dalam sebuah rumah.

Keadaan Muhammad Firdaus hanya kurus kering, malah dia turut memakai baju yang sudah reput dengan persekitaran bilik di rumah pangsa Taman Semarak itu dipenuhi tanah dan najisnya.

Operasi diketuai oleh Pengarah Imigresen negeri, Faizal Fazri Othman bersama 115 anggota Imigresen, 30 anggota RELA, empat Jabatan Pertahanan Awam Malaysia dan lima Jabatan Pendaftaran Negara, menyerbu kawasan rumah pangsa itu. - <strong>MYNEWSHUB.MY</strong>

Oleh :<strong> IKA</strong>