Pernahkah anda membayangkan sebatang pen yang boleh menulis apa sahaja warna di dalam dunia ini, ya betul.. apa sahaja warna.

Itulah pen alaf baru yang dinamakan Scribble yang boleh melakukan perkara sedimikian, menurut artikel di laman web Huffington Post.

Pen itu mampu menyesuaikan warna yang dikehendaki di sekeliling dan menjadikannya dakwat di atas kertas, ia berfungsi dengan sebuah pen kecil atau stylus dan satu aplikasi untuk menyesuaikan warna.

<strong>Pen Scribble dilengkapi dengan satu pengesan warna 16-bit RGB yang mampu menyimpan data memori warna yang diarahkan oleh anda.</strong>

<strong>Sebagai contoh, jika anda mengarahkan pen berkenaan ke rambut rakan anda atau ke arah sekuntum bunga, Scribble akan membuat analisis warna itu akan menghasilkannya dalam bentuk dakwat melalui katrij yang boleh diisi semula.</strong>

Contoh lain, sedang anda bekerja, anda tertarik pada warna sebiji buah oren di atas meja kerja anda, anda hanya perlu mengarahkan pen Scribble ke buah berkenaan.

<a href="http://mynewshub.my/main/wp-content/uploads/2014/06/Scribble_2.jpg"><img class="size-full wp-image-278765 aligncenter" src="http://mynewshub.my/main/wp-content/uploads/2014/06/Scribble_2.jpg" alt="Scribble_2" width="570" height="319" /></a>

<a href="http://mynewshub.my/main/wp-content/uploads/2014/06/Scribble_3.jpg"><img class="size-full wp-image-278766 aligncenter" src="http://mynewshub.my/main/wp-content/uploads/2014/06/Scribble_3.jpg" alt="Scribble_3" width="570" height="314" /></a>

Setelah dianalisis, warna oren itu akan dapat diubah kepada dakwat dan ditulis di atas kertas.

Kedua-dua mata pen dakwat dan stylus bersaiz tidak lebih dari 6 inci, berfungsi dengan teknologi Bluetooth dan juga dikuasakan oleh bateri yang boleh dicas semula.

Ia seakan-akan sama seperti pen keluaran Bic yang boleh diubah-ubah warnanya jika ditekan yang kita pernah gunakannya ketika di sekolah untuk membuat nota ringkas dalam pelbagai warna.

Scribble menawarkan lebih lagi warna berbanding Bic, apa yang mungkin menghalang anda cuma imaginasi anda.

Harga Scribble ialah AS$150 (RM481) dan stylus untuk kegunaan digital berharga bawah AS$80 (RM257).

Bagaimanapun produk pen yang begitu menakjubkan ini masih belum boleh dibeli di pasaran global tetapi anda boleh mendaftarkan diri untuk dimaklumkan segera jika ia sudah pun dikeluarkan. - <strong>MYNEWSHUB.MY</strong>

Oleh :<strong> IKA</strong>