China – Kerana terlalu marahkan anak perempuannya yang berpacaran dengan lelaki yang malas dan hanya dikenali melalui internet, seorang wanita, Su Liu, 45, cuba membunuh diri dengan terjun dari tingkat tiga sebuah flat.

Malangnya, Su Liu menyangka dia akan mati, sebaliknya dia masih hidup dan kini anak, Tingting yang menjaganya di hospital.

Su Liu dikatakan tidak dapat mengawal perasaan marah lagi selepas desakannya agar Tingting memutuskan hubungan dengan lelaki itu, yang dikenali sebagai Fang gagal.

Malah Tingting bertindak lebih berani dengan menyewa sebuah rumah bersama Fang, tanpa pengetahuan Su Liu.

Sebaik sahaja Su Liu mendapat tahu mengenai perkara itu, dia terus menyerbu ke rumah anaknya.

Mereka cuba mengurung wanita itu dalam bilik bagi mengelakkannya terjun bangunan, namun Su Liu berjaya membuka pintu dan terus meluru ke tingkap.

Dia kemudiannya terjun, nasib baik pokok-pokok di bawah telah menyelamatkannya.