KESESAKAN teruk di Tambak Johor yang dikatakan berlaku akibat mogok oleh pemandu <a href="http://mynewshub.my/main/2014/08/01/tindakan-bas-kilang-mogok-hanya-merugikan-rakyat/" target="_blank">bas</a> Malaysia pada jam 5 pagi tadi sebenarnya dipercayai dimulakan oleh dua pemandu bas kilang.

Menurut sumber, dua pemandu itu menghentikan bas mereka pada jarak 100 meter dari Kompleks Kastam, Imigresen dan Kuarantin (CIQ) Bangunan Sultan Iskandar sekaligus menyekat seluruh laluan bas yang lain.

Ia menyebabkan beratus-ratus bas kilang, bas ekspres dan bas pelancong terhalang daripada memasuki kompleks berkenaan.

Pemandu bas terbabit dipercayai tidak berpuas hati dengan kenaikan tol yang dikenakan bermula hari ini.

Mereka menuntut penjelasan daripada pihak berkuasa dan mengugut untuk terus menghalang laluan bas tersebut selagi tidak mendapat jawapan.

Akibatnya tindakan dua pemandu bas itu, ribuan <a href="http://mynewshub.my/main/2014/08/01/mogok-tambak-johor-ramai-pekerja-jalan-kaki/" target="_blank">pekerja kilang</a> terpaksa berjalan kaki memasuki Singapura dan pelajar tiba lewat di sekolah mereka.

Sumber turut menyebut, polis sudah memanggil kedua-dua pemandu bas itu untuk disoal-siasat berhubung perkara itu.

Kesesakan dilaporkan mula pulih sekitar jam 8 pagi.

Kadar tol bagi kenderaan yang masuk ke Malaysia bermula dari RM9.70 dan bagi kenderaan keluar, kadar tol bermula dari RM6.80.

Sebelum ini, hanya kenderaan masuk dikenakan tol sebanyak RM2.90. - <strong>Mynewshub.my</strong>

&nbsp;

Oleh: <strong>ELZA</strong>

<strong>(Sumber: NST Online)</strong>